CELEX: 62011FN0058
Language: hu
Date: 2011-05-23 00:00:00
Title: F-58/11. sz. ügy: 2011. május 23-án benyújtott kereset — ZZ és társai kontra EBB

16.7.2011   
            
            
               HU
            
            
               Az Európai Unió Hivatalos Lapja
            
            
               C 211/34
            
         2011. május 23-án benyújtott kereset — ZZ és társai kontra EBB
   (F-58/11. sz. ügy)
   2011/C 211/69
   Az eljárás nyelve: francia
   
      Felek
   
   
      Felperesek: ZZ és társai (képviselők: B. Cortese, C. Cortese és F. Spilateri ügyvédek)
   
      Alperes: Európai Beruházási Bank
   
      A jogvita tárgya és leírása
   
   Az EBB azon határozatainak megsemmisítése, amelyekben megemelte a felperesek által fizetendő nyugdíjjárulék összegét, valamint a felpereseket ért nem vagyoni kár megtérítése.
   
      Kereseti kérelmek
   
   
               —
            
            
               A Közszolgálati Törvényszék semmisítse meg az Európai Beruházási Bank azon határozatait — beleértve a felperesek 2011. februárra vonatkozó illetményelszámolásait —, amelyekben egyfelől a felperesek által fizetendő nyugdíjjárulék alapjának (az illetmény levonásköteles része) növelésével, másfelől az illetmény említett levonásköteles részének százalékában kifejezett számítási együttható növelésével megemelte e járulék összegét;
            
         
               —
            
            
               a Közszolgálati Törvényszék kötelezze az EBB-t 1 eurós, szimbolikus kártérítés megfizetésére a felpereseket ért nem vagyoni kártérítés címén.
            
         
               —
            
            
               a Közszolgálati Törvényszék kötelezze az Európai Beruházási Bankot a költségek viselésére.